Lav et referat af nedenstående tekst:

Tekst:
Efter skoler i Hjørring og Frederikshavn forleden stoppede et kursus for elever fra især Rumænien, skal undervisningsministeren nu redegøre for sagen. For udenlandsk arbejdskraft hentes her til landet for at blive uddannet, selv om vi først og fremmest burde bruge pengene på vores egne ledige. Det mener Bjarne Laustsen. Han er træt af, at vikarbureauerne lokker udlændinge herop, uden sikkerhed for at de har et job efter endt uddannelse. Og han mener, at der er tale om de rene pengemaskiner: - Vi ved jo ikke en gang, om de kan få arbejde bagefter. Alligevel bruger vi penge på at få dem herop og give dem uddannelse. Så var det måske bedre at bruge penge på at uddanne vores egne arbejdsløse først, siger Bjarne Laustsen (Soc.dem.) Bjarne Laustsen beder om en redegørelse fra undervisningsminister Bertel Haarder på mandag.

Referat:
- Det er urimeligt, at udlændinge har lettere ved at få en erhvervsuddannelse end arbejdsløse danskere. Det siger det nordjysk folketingsmedlem, Bjarne Laustsen (Soc.dem.).